Princeton Theological Seminary

Princeton Theological Seminary (PTS) er en høyere teologisk utdannelsesinstitusjon innenfor den presbyterianske kirke i USA, og ligger i Princeton i New Jersey, i USA. Institusjonen er uavhengig Princeton University, som ligger i nærområdet. 

PTS er en av verdens ledende institusjoner innenfor høyere grads teologisk utdanning og har en av verdens største teologiske biblioteker. 

Princeton er i dag et internasjonalt økumenisk miljø med ca. 700 studenter og 50 vitenskapelig ansatte. Selv om institusjonens røtter er presbyterianisme, utdanner ikke alle studentene seg til å bli prester og pastorer i den presbyterianske kirke. Mange av studentene forbereder seg til tjeneste i andre denominasjoner og enkelte utdanner seg til forskere innenfor akademia. Andre igjen tar studiene i sammenheng med andre studier (jus, medisin, sosialt arbeid, administrasjon og utdannelse).

Historie
PTSs historie begynner tidlig på 1800-tallet, da de mer profesjonsrettede studier ble skilt ifra den mer generelle utdannelse som gis på mange av universitetene i USA.
Generalforsamlingen i Den presbyterianske etablerte The Theological Seminary at Princeton i 1812, med støtte fra lederne på det nærliggende høyskolen i New Jersey (i dag Princeton University). 

Ved oppstarten bestod skolen av tre studenter og én lærer, Prof. Dr. Archibald Alexander. De neste tre år steg tallet på studenter gradvist, og arbeidet med å bygge et skolebygg ble startet. Bygningen Alexander Hall ble tegnet av John McComb jr. og åpnet i 1817. Kuppelen ble føyet til i 1827, men brant ned i 1913 og ble erstattet i 1926. Bygningen ble helt enkelt kalt for «Seminaret» frem til 1893, da det fikk navnet Alexander Hall offisielt. 

Skolen ble kjent på 1800- og tidlig 1900-tallet for dets forsvar for kalvinistisk presbyterianisme og utviklingen av skoleretningen Princeton Theology. Senere ble skolen scene for en fundamentalistisk-modernistisk strid. Striden, som gikk blant annet ut på betydningen av læren, førte til at den konservative fløy brøt ut og dannet Westminster Theological Seminary (i Philadelphia), som ble ledet av John Gresham Machen.

PTS var den første teologiske skole i USA på høyere universitetsnivå (graduate level) og skolen er fremdeles tilhørende Den presbyterianske kirke i USA, den er en av ti teologiske høyskoler som er tilknyttet denominasjonen. Siden skolens grunnleggelse er over 14 000 personer uteksaminert.

Rektorer (presidenter)

Archibald Alexander (1812–1840)
Charles Hodge (1851–1878)
Archibald Alexander Hodge (1878–1886)
B. B. Warfield (1887–1902)

I 1902 gikk PTS vekk fra rektortittelen (principal) over til en presidenttittel (president).
Francis Landey Patton (1902–1913)
J. Ross Stevenson (1914–1936)
John A. Mackay (1936–1959)
James I. McCord (1959–1983)
Thomas W. Gillespie (1983–2004)
Iain R. Torrance (2004–)

Bibliotek
PTS' biblioteker har den største teologiske boksamling i USA, og en av de største i verden. Biblioteket har over 1 068 000 innbundne bind, pamfletter og mikrofilmer.  Det fører ca. 2 100 tidsskrifter, rapporter, abstrakter osv. Bibliotekene er:
 Speer Library, som åpnet i 1957 og er oppkalt etter misjonæren Robert E. Speer. Biblioteket har plass til over 400 000 bind 
 Henry Luce III Library, åpnet i 1994 og oppkalt etter en av styremedlemmene, Henry Luce III. Biblioteket har plas til 350 000 bind.

Utdanningsprogrammer
Master of Divinity (M.Div.) 
Masters of Arts (M.A.) 
Master of Arts (Teologiske studier) 
Master of Theology (Th.M.) 
Doctor of Ministry (D.Min.) 
Doctor of Philosophy (Ph.D.) 
Dobbel M.Div./M.A. i kristen utdanning eller ungdomsdiakoni

Referanser

Eksterne lenker
 

Universiteter i New Jersey
Seminarer og teologiske høyskoler i USA
Utdanningsinstitusjoner etablert i 1812
1812 i USA